Η διοργάνωση
------------

Το ποδοσφαιρικό πρωτάθλημα της Θεσσαλονίκης τη σεζόν 1925-26 ξεκίνησε κανονικά το φθινόπωρο του 1925, αλλά λόγω προβλημάτων της Ένωσης Ποδοσφαιρικών Σωματείων Μακεδονίας (ΕΠΣΜ) οι αγώνες διακόπηκαν και κάποια στιγμή που η Ένωση διαλύθηκε, το πρωτάθλημα έδειχνε ότι δεν θα συνεχιστεί. Παρόλες τις δυσοίωνες προβλέψεις τελικά υπήρξε νέο συμβούλιο της ΕΠΣΜ και το πρωτάθλημα άρχισε εκ νέου στις 24 Ιανουαρίου, ακυρώνοντας όλους τους προηγούμενους αγώνες. Μέρος πήραν οι ομάδες που είχαν ξεκινήσει στην αρχή της σεζόν, δηλαδή οι Άρης, Ηρακλής, ΑΕΚ Θ. Θερμαϊκός και Μέγας Αλέξανδρος, όχι όμως ο Άτλας.

Τη δεύτερη Κυριακή του πρωταθλήματος στις 31 Ιανουαρίου αναμετρήθηκαν οι Μέγας Αλέξανδρος και Θερμαϊκός, σε έναν αγώνα, όπου η ομάδα του Μεγάλου Αλεξάνδρου επικράτησε με 3-0. Ύστερα όμως από ένσταση του Θερμαϊκού ο αγώνας κρίθηκε άκυρος κι ενώ η Ένωση προτίθετο να ξαναορίσει τον αγώνα μετά το τέλος του πρώτου γύρου, ο Μέγας Αλέξανδρος αποφάσισε να αποχωρήσει από το πρωτάθλημα. Παράλληλα όμως η ομάδα του Άτλαντα ξαναπροσχώρησε στην Ένωση κι έτσι, παρότι είχε ξεκινήσει το πρωτάθλημα, εντάχθηκε κανονικά στο πρόγραμμα του πρωταθλήματος. 

Το πρωτάθλημα συνεχίστηκε με πολλά προβλήματα και οι ομάδες πολλές φορές αδυνατούσαν να συμπληρώσουν εντεκάδα στους αγώνες. Σε έναν από αυτούς, στις 11 Απριλίου 1926, η ΑΕΚ Θεσσαλονίκης δεν κατάφερε να συμπληρώσει ενδεκάδα εναντίον του Ηρακλή και παραιτήθηκε έτσι των 2 βαθμών. Ο αγώνας διεξήχθη ανεπίσημα, με την ΑΕΚ να δανείζεται δύο ποδοσφαιριστές του ΠΑΟΚ και να ηττάται με σκορ 9-1. Μία εβδομάδα νωρίτερα, σε αγώνες πρωταθλήματος ο Ηρακλής επιβλήθηκε του Άτλαντα 3-1, ενώ οι ΑΕΚ και Θερμαϊκός ξεκίνησαν να αγωνίζονται με 9 και 10 παίκτες αντίστοιχα και με τελικό σκορ 1-1.

Στο τέλος του πρώτου γύρου αποχώρησε και η ΑΕΚ από το πρωτάθλημα, όπως φαίνεται και στο πρόγραμμα αγώνων, με αποτέλεσμα να απομείνουν μόνο 4 σύλλογοι.

Τελικά πρωταθλητής για την περίοδο 1925-26 αναδείχθηκε ο Άρης, που κατέκτησε αήττητος το πρωτάθλημα. Πρώτος σκόρερ του Άρη αναδείχθηκε ο Ζαρές Μινασιάν με 5 γκολ. Ο Άρης επικράτησε του Ηρακλή στα ντέρμπι με σκορ 5-2 και 4-1.

Βαθμολογία
----------

Η Α.Ε.Κ. Θεσσαλονίκης το 1925

| Θέση | Ομάδα | Αγ | Ν-Ι-Η | Β | Τέρματα | Παρατηρήσεις |
| --- | --- | --- | --- | --- | --- | --- |
| **1** | **Άρης** | **7** | **7-0-0** | **14** | **26-6** |  |
| 2 | Ηρακλής | 7 | 4-0-3 | 8 | 15-13 |  |
| 3 | Άτλαντας | 7 | 3-0-4 | 6 | 10-12 |  |
| 4 | ΜΓΣΣ Θερμαϊκός | 7 | 1-1-6 | 3 | 6-20 |  |
| 5 | *ΑΕΚ Θεσσαλονίκης* | 4 | 0-1-3 | 1 | 2-8 | Θα αποχωρήσει στον δεύτερο γύρο |
| - | *Μέγας Αλέξανδρος* | - | - | - | - | Θα αγωνιστεί σε έναν μόνο αγώνα και θα αποχωρήσει. |

Αγώνες
------

| Ομάδα | Άρης | Ηρα | ΑΕΚ | Θερμ | Ατλας |
| --- | --- | --- | --- | --- | --- |
| Άρης |  | 5-2 | 2-0 | 1-0 | 3-0 |
| Ηρακλής | 1-4 |  | 2-0 α/α | 3-0 | 3-1 |
| ΑΕΚ | - | - |  | 1-1 | 1-3 |
| Θερμαϊκός | 2-8 | 1-4 | - |  | 2-1 |
| Άτλαντας | 1-3 | 2-0 | - | 2-0 α/α |  |

* *Ο αγώνας Μεγ. Αλεξάνδρου - Θερμαϊκού διεξήχθη στις 31 Ιανουαρίου και έληξε με 3-0 υπέρ του Μεγ. Αλεξάνδρου, ενώ στη συνέχεια ο Θερμαϊκός κατέθεσε ένσταση ζητώντας επανάληψη του αγώνα**, την οποία κέρδισε, αλλά μέχρι να οριστεί ξανά ο αγώνας, ο Μέγας Αλέξανδρος είχε ήδη αποχωρήσει από το πρωτάθλημα.*
* *Λόγω της μη καθαρής αναφοράς από τις εφημερίδες της εποχής των γηπεδούχων-φιλοξενουμένων, στον πιο πάνω πίνακα οι αγώνες του Α' Γύρου έχουν τοποθετηθεί στην πάνω από την διαγώνιο πλευρά και αυτοί του Β' γύρου στην κάτω πλευρά.*
* *Οι αγώνες που αναγράφονται ως 2-0 α/α είναι προσαρμοσμένοι στα σημερινά πρότυπα, αφού τον καιρό εκείνο τα αρμόδια όργανα έδιναν απλώς τους βαθμούς νικής στο σωματείο χωρίς απαραίτητα να καταχωρείται αποτέλεσμα.*

Ανεπίσημα Σωματεία
------------------

Στο πρωτάθλημα ανεπισήμων συμμετείχαν οι Αετός (που το κατέκτησε), Μελιτεύς, Κανάρης, Μακεδονικός Αστήρ, Ατλαντίς, Κύκλωψ, Βύρων, Παμμακεδονικός, Μαραθών Θεσσαλονικης (όχι η ομάδα από το Κουρί), Απόλλων, Νέα Νίκης (Καλλιθεας), Πρόοδος, Ερμής και ο Εθνικός Τούμπας ενώ σε φιλικούς αγώνες μετείχαν επίσης ο ΑΟ Θεσσαλονίκης, ο Θρίαμβος, η Πρόοδος, η εβραϊκη Ακοάχ, ο Κεραυνός (Νέας Παναγίας), ο Μαραθών Κουρί, η ομάδα των Τροχιοδρομικών, ο Ολυμπιακός Αστήρ και η Νέα Γενεά Καλαμαριάς, ενώ τον Απρίλη του 1926 εμφανίζεται και η ομάδα του ΠΑΟΚ. 

Θα υπάρξουν και ομάδες απο μαθητές (12-14 χρονών), οι οποίες θα δώσουν και αυτές αγώνες με συλλόγους ανδρών, όπως η Χρυσή Ομάς από την περιοχή της Αγίας Τριάδας και ο Τρομάρας Καλαμαριάς.

Οι ομάδες του Ηρακλή και του Άρη θα δημιούργησουν γυναικείες ομάδες ποδοσφαίρου και θα τις ακολουθήσει η ομάδα του Παμμακεδονικού.

Πηγές
-----

* Αρχείο Εφημερίδας «Μακεδονία» στην Ψηφιακή Βιβλιοθήκη της Ε.Β.Ε.
* Αρχείο Εφημερίδας «Μακεδονικά Νέα» στην Ψηφιακή Βιβλιοθήκη της Βουλής

Παραπομπές
----------

1. ↑  «Εφ. Μακεδονικά Νέα 14-1-1926, ψηφ. σελ. 50». Αρχειοθετήθηκε από το πρωτότυπο στις 29 Νοεμβρίου 2021.
2. ↑  «Εφ. Μακεδονία 22-1-1926, σελ. 3». [*νεκρός σύνδεσμος*]
3. 1 2  «Εφ. Μακεδονικά Νέα 5-2-1926, ψηφ. σελ. 134». Αρχειοθετήθηκε από το πρωτότυπο στις 29 Νοεμβρίου 2021.
4. ↑  «Εφ. Μακεδονία, 21-2-1926, σελ. 2». [*νεκρός σύνδεσμος*]
5. ↑  «Εφ. Μακεδονία, 12-4-1926, σελ. 1». Ψηφιακή Βιβλιοθήκη ΕΒΕ. [*νεκρός σύνδεσμος*]
6. ↑  «Εφ. Μακεδονία, 4-4-1926, σελ. 2». Ψηφιακή Βιβλιοθήκη ΕΒΕ. [*νεκρός σύνδεσμος*]
7. ↑  «Εφ. Μακεδονία, 5-4-1926, σελ. 3». Ψηφιακή Βιβλιοθήκη ΕΒΕ. [*νεκρός σύνδεσμος*]
8. ↑  «Εφ. Μακεδονία, 21 Μαΐου 1926, σελ. 2»
9. 1 2  Γιαννάτος Σ. *Για Πάντα Πρωταθλητές*, τόμος 6, Άρης Ποδόσφαιρο - Μπάσκετ, ΣΚΑΪ βιβλίο, Αθήνα, 2009, σελ. 15

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ένωση Ποδοσφαιρικών Σωματείων Μακεδονίας |
| --- |
|  |
| 
Κατάλογος ποδοσφαιρικών σωματείων Ε.Π.Σ. Μακεδονίας |
|  |
| Διοργάνωση της ΧΑΝΘ | 
1922-23 |
|  |
| ΕΠΣ Μακεδονίας - Θράκης | 
1923-24  · 1924-25  · 1925-26  · 1926-27  · 1927-28  · 1928-29 |
|  |
| Πριν την καθιέρωση των εθνικών κατηγοριών | 
1929-30  · 1930-31  · 1931-32  · 1932-33  · 1933-34  · 1934-35  · 1935-36  · 1936-37  · 1937-38  · 1938-39  · 1939-40  · 1940-41  · 1941-42  · 1942-43  · 1943-44  · 1944-45  · 1945-46  · 1946-47  · 1947-48  · 1948-49  · 1949-50  · 1950-51  · 1951-52  · 1952-53  · 1953-54  · 1954-55  · 1955-56  · 1956-57  · 1957-58  · 1958-59 |
|  |
| Μετά την καθιέρωση των εθνικών κατηγοριών | 
1959-60  · 1960-61  · 1961-62  · 1962-63  · 1963-64  · 1964-65  · 1965-66  · 1966-67  · 1967-68  · 1968-69  · 1969-70  · 1970-71  · 1971-72  · 1972-73  · 1973-74  · 1974-75  · 1975-76  · 1976-77  · 1977-78  · 1978-79  · 1979-80  · 1980-81  · 1981-82  · 1982-83  · 1983-84  · 1984-85  · 1985-86  · 1986-87  · 1987-88  · 1988-89  · 1989-90  · 1990-91  · 1991-92  · 1992-93  · 1993-94  · 1994-95  · 1995-96  · 1996-97  · 1997-98  · 1998-99  · 1999-00  · 2000-01  · 2001-02  · 2002-03  · 2003-04  · 2004-05  · 2005-06  · 2006-07  · 2007-08  · 2008-09  · 2009-10  · 2010-11  · 2011-12  · 2012-13  · 2013-14 · 2014-15 · 2015-16 · 2016–17 · 2017–18  · 2018–19  · 2019–20 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικό ποδόσφαιρο 1925-26 |
| --- |
|  |
| 
 ⇦ 1924-25  1926-27 ⇨  |
|  |
| Εθνικά Πρωταθλήματα | 
 |
|  |
| Περιφεριακά Πρωταθλήματα | 
* Ε.Π.Σ. Αθηνών
* Ε.Π.Σ. Μακεδονίας
* Ε.Π.Σ. Πειραιώς
 |
|  |
| Σχετικά με τις εθνικές ομάδες | 
 |

 |